Lenyalo la setlwaedi le dirwa ka tlase ga molaosetlwaedi. Ge monyadi a nyalana le monyadiwa ka tlase ga molao wa selegae gomme a gopola go nyala mosadi yo mongwe gape, banyadiwa ba bangwe ba tla lemogwa ka tlase ga molaosetlwaedi.
Ge o nyaka tshedimošo ka botlalo, eya go Lefapha la Merero ya Selegae.
Lenyalo le swanetšwe le rerišanwe, le ketekwe gape le tsenelwe go ya ka molaosetlwaedi.
Bakgopedi bao ba dulago mafelong a metseselegae ba swanetše ba tšweletše lengwalo la go tšwa go moetapele wa setšo.
Bakgopedi bao ba dulago metsesetoropo ba swanetše ba tšweletše afidabiti.
Gore lenyalo le be gona, bobedi bja ditho tšeo di nyalanago le dihlatse go tšwa go malapa ka bobedi ba swanetše ba be gona.